URDHËR

Nr. 590, datë 12.12.2022

PËR DISA MASA MBROJTËSE NDAJ SËMUNDJES SË INFLUENCËS AVIARE ME PATOGJENITET TË LARTË TË SHPENDËVE, TË SHFAQUR NË SHTETIN E HUNGARISË

Mbështetur në nenin 102, pika 4, të Kushtetutës; në nenin 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar; si dhe në informacionin e përditësuar, të marrë nga faqja zyrtare e Organizatës Ndërkombëtare të Mbrojtjes së Shëndetit të Kafshëve (OIE),

URDHËROJ:

1. Ndalimin e importit dhe tranzitimit për në territorin e Republikës së Shqipërisë, të:

a) shpendëve të gjallë shtëpiakë dhe të egër;

b) zogjtë 24-orësh;

c) shpendë dekorativë;

ç) materialit biologjik të shpendëve;

d) vezët e shpendëve;

dh) mishi i shpendëve;

e) nënproduktet e shpendëve.

Nga shteti i Hungarisë sipas tabelës së mëposhtme:

	Nr.
	Ndarja administrative e nivelit 1
	Ndarja administrative e nivelit 2
	Ndarja administrative e nivelit 3

	1. 
	Bács-Kiskun
	Kiskunmajsa
	

	2. 
	Bács-Kiskun
	Kiskőrös
	

	3. 
	Bács-Kiskun
	Kiskunhalas
	

	4. 
	Bács-Kiskun
	Kecskemét
	

	5. 
	Bács-Kiskun
	Kiskunfélegyháza
	

	6. 
	Bács-Kiskun
	Jánoshalma
	

	7. 
	Békés
	Orosháza
	

	8. 
	Csongrád-Csanád
	Mórahalom
	

	9. 
	Csongrád-Csanád
	Kistelek
	

	10.
	Csongrád-Csanád
	Szentes
	

	11.
	Csongrád-Csanád
	Szeged
	


2. Certifikata veterinare të garantojë origjinën e ngarkesës së ardhur.
3. Autoriteti Kombëtar i Ushqimit të informojë rregullisht Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit dhe Autoritetin Kombëtar të Veterinarisë dhe Mbrojtjes së Bimëve, për çdo ngarkesë të shpendëve të gjallë shtëpiakë dhe të egër, zogjtë 24-orësh, shpendë dekorativë, materialit biologjik, vezët e shpendëve, mishi i shpendëve dhe nënproduktet e shpendëve, që vijnë nga vendet e sipërcituara në pikën 1.
4. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Drejtoria e Politikave Veterinare, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.
Ky urdhër hyn në fuqi menjëherë. 

